CELEX: 32018R1642
Language: lv
Date: 2018-07-13 00:00:00
Title: Komisijas Deleģētā regula (ES) 2018/1642 (2018. gada 13. jūlijs), ar ko Eiropas Parlamenta un Padomes Regulu (ES) 2016/1011 papildina attiecībā uz regulatīvajiem tehniskajiem standartiem, kuros noteikti papildu kritēriji, kas jāņem vērā kompetentajām iestādēm, izvērtējot, vai nozīmīgu etalonu administratoriem būtu jāpiemēro konkrētas prasības (Dokuments attiecas uz EEZ.)

5.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 274/25
               
            
         KOMISIJAS DELEĢĒTĀ REGULA (ES) 2018/1642
         (2018. gada 13. jūlijs),
         ar ko Eiropas Parlamenta un Padomes Regulu (ES) 2016/1011 papildina attiecībā uz regulatīvajiem tehniskajiem standartiem, kuros noteikti papildu kritēriji, kas jāņem vērā kompetentajām iestādēm, izvērtējot, vai nozīmīgu etalonu administratoriem būtu jāpiemēro konkrētas prasības
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1011 par indeksiem, ko izmanto kā etalonus finanšu instrumentos un finanšu līgumos vai ieguldījumu fondu darbības rezultātu mērīšanai, un ar kuru groza Direktīvu 2008/48/EK, Direktīvu 2014/17/ES un Eiropas Parlamenta un Padomes Regulu (ES) Nr. 596/2014 (1), un jo īpaši tās 25. panta 9. punkta trešo daļu,
         tā kā:
         
                     (1)
                  
                  
                     Regulas (ES) 2016/1011 25. panta 1. punktā paredzēts, ka nozīmīga etalona administrators var izvēlēties nepiemērot konkrētus minētās regulas noteikumus. Ja administrators nolemj nepiemērot vienu vai vairākus no šiem noteikumiem, kompetentā iestāde ir pilnvarota pieņemt lēmumu, ka administratoram tomēr jāpiemēro viens vai vairāki no tiem. Minētās regulas 25. panta 3. punkts paredz kritērijus, kas kompetentajai iestādei ir jāņem vērā, novērtējot, vai būtu lietderīgi, ja administratoram būtu jāpiemēro šie noteikumi.
                  
               
                     (2)
                  
                  
                     Kritērijos, kas kompetentajai iestādei ir jāņem vērā, būtu jāapsver to Regulas (ES) 2016/1011 noteikumu raksturs, ko nozīmīgu etalonu administratori var izvēlēties nepiemērot. Nozīmīgu etalonu administratori var izvēlēties nepiemērot atsevišķus noteikumus, kuri tiem paredz ieviest organizatoriskus pasākumus, lai samazinātu interešu konfliktu risku, kas izriet no to darba ņēmēju iesaistes etalona izstrādē. Ņemot vērā kritērijus, kas noteikti minētās regulas 25. panta 3. punkta a), c) un i) apakšpunktā, kompetentajām iestādēm būtu arī jāapsver, vai tā vietā, lai būtu ieviesti organizatoriskie pasākumi, kā paredzēts noteikumos, ir ieviesti citi piemēroti līdzekļi, lai aizsargātu etalona integritāti.
                  
               
                     (3)
                  
                  
                     Ņemot vērā kritērijus, kas noteikti Regulas (ES) 2016/1011 25. panta 3. punktā, kompetentajām iestādēm būtu arī jāņem vērā etalona ietekme uz vienu vai vairākiem konkrētiem tirgiem, ekonomiku kopumā un etalona nozīmīgumu finanšu stabilitātes nodrošināšanā. Šim nolūkam kompetentajām iestādēm būtu jāizmanto informācija, kas ir publiski pieejama vai ir tām darīta pieejama, administratoram atklājot informāciju vai citādi.
                  
               
                     (4)
                  
                  
                     Ņemot vērā kritēriju, kas precizēts Regulas (ES) 2016/1011 25. panta 3. punkta f) apakšpunktā, kompetentajām iestādēm būtu arī jāapsver, vai administratoram ir atbilstoši alternatīvi tehniskie līdzekļi un kontroles mehānismi, lai nepārtrauktu attiecīgā etalona izstrādi un saglabātu tā stabilitāti, ņemot vērā to noteikumu raksturu, kurus administrators ir izvēlējies nepiemērot.
                  
               
                     (5)
                  
                  
                     Administratoriem būtu jādod pietiekami daudz laika, lai sagatavotu pieteikumus un nodrošinātu atbilstību šīs regulas prasībām. Tāpēc šo regulu būtu jāsāk piemērot divus mēnešus pēc tās stāšanās spēkā.
                  
               
                     (6)
                  
                  
                     Šīs regulas pamatā ir regulatīvo tehnisko standartu projekts, ko Komisijai iesniegusi Eiropas Vērtspapīru un tirgu iestāde (EVTI).
                  
               
                     (7)
                  
                  
                     EVTI ir veikusi atklātu sabiedrisko apspriešanu par regulatīvo tehnisko standartu projektu, kas ir šīs regulas pamatā, izvērtējusi iespējamās saistītās izmaksas un ieguvumus un lūgusi ar Eiropas Parlamenta un Padomes Regulas (ES) Nr. 1095/2010 (2) 37. pantu izveidotās Vērtspapīru un tirgu nozares ieinteresēto personu grupas atzinumu,
                  
               IR PIEŅĒMUSI ŠO REGULU.
         
            1. pants
            Etalona neaizsargātība pret manipulāciju
            Papildu kritēriji, kas jāņem vērā kompetentajai iestādei saskaņā ar Regulas (ES) 2016/1011 25. panta 3. punktu, ņemot vērā etalonu neaizsargātību pret manipulācijām, ietver vismaz šādus kritērijus:
            
                        a)
                     
                     
                        tas, vai etalons ir balstīts uz darījumu datiem;
                     
                  
                        b)
                     
                     
                        tas, vai datu sniedzēji ir uzraudzītas vienības;
                     
                  
                        c)
                     
                     
                        tas, vai ir piemērojami pasākumi, kas palielina ievades datu stabilitāti;
                     
                  
                        d)
                     
                     
                        tas, vai administratora organizatoriskā struktūra samazina stimulus manipulācijām;
                     
                  
                        e)
                     
                     
                        tas, vai administratoram ir finansiāla ieinteresētība finanšu instrumentos, finanšu līgumos vai ieguldījumu fondos, kuri kā atsauci izmanto etalonu;
                     
                  
                        f)
                     
                     
                        tas, vai pastāv pierādīti manipulācijas gadījumi attiecībā uz to pašu etalonu vai etalonu ar līdzīgu metodoloģiju, ko sniedz līdzīga lieluma un organizatoriskās struktūras administrators.
                     
                  
         
            2. pants
            Ievades datu iezīmes
            Papildu kritēriji, kas jāņem vērā kompetentajai iestādei saskaņā ar Regulas (ES) 2016/1011 25. panta 3.punktu, ņemot vērā ievades datu iezīmes, ietver vismaz šādus kritērijus:
            
                        a)
                     
                     
                        ja ievades dati nav darījumu dati, tas, vai administrators ir tāda tirgus vai ekonomiskās realitātes dalībnieks, ko ir paredzēts izmērīt ar etalonu;
                     
                  
                        b)
                     
                     
                        ja ievades datus nodrošina datu sniedzēji, tas, vai datu sniedzējiem ir finansiāla ieinteresētība finanšu instrumentos vai finanšu līgumos, kuri kā atsauci izmanto etalonu, vai tie varētu gūt labumu no ieguldījumu fonda darbības, ko mēra ar konkrēto etalonu;
                     
                  
                        c)
                     
                     
                        ja ievades dati ir iegūti no biržām vai tirdzniecības sistēmām, kas atrodas trešā valstī, tas, vai regulatīvā un uzraudzības sistēma ir piemērojama šādām biržām vai tirdzniecības sistēmām, kuras uztur ievades datu integritāti;
                     
                  
                        d)
                     
                     
                        ja ievades dati ir kotētās cenas, tas, vai cenas ir saistošas vai indikatīvas un vai uz tām attiecas atbilstīgi kontroles mehānismi.
                     
                  
         
            3. pants
            Interešu konfliktu līmenis
            Papildu kritēriji, kas jāņem vērā kompetentajai iestādei saskaņā ar Regulas (ES) 2016/1011 25. panta 3.punktu, ņemot vērā interešu konfliktu līmeni, ietver vismaz šādus kritērijus:
            
                        a)
                     
                     
                        ja administratoram ir finansiāla ieinteresētība finanšu instrumentos vai finanšu līgumos, kuri kā atsauci izmanto etalonu, vai tas varētu gūt labumu no ieguldījumu fonda darbības, ko mēra ar konkrēto etalonu;
                     
                  
                        b)
                     
                     
                        ja etalona izstrāde balstās uz ievades datu sniegšanu, tas, vai administratora attiecības ar datu sniedzējiem regulē atbilstoši kontroles mehānismi;
                     
                  
                        c)
                     
                     
                        tas, vai administratoram ir ieviestas kontroles vai citi pasākumi, ar ko efektīvi mazina iespējamos interešu konfliktus.
                     
                  
         
            4. pants
            Administratora rīcības brīvības pakāpe
            Papildu kritēriji, kas jāņem vērā kompetentajai iestādei saskaņā ar Regulas (ES) 2016/1011 25. panta 3.punktu, ņemot vērā administratora rīcības brīvības pakāpi, ietver vismaz šādus kritērijus:
            
                        a)
                     
                     
                        ja etalona metodoloģija ļauj administratoram izmantot eksperta slēdzienu, tas, vai vērtējuma vai rīcības brīvības izmantošana ir pietiekami pārredzama;
                     
                  
                        b)
                     
                     
                        ja etalona pamatā ir aplēses, to iekšējās kontroles pasākumu efektivitāte, ko administrators ir ieviesis.
                     
                  
         
            5. pants
            Etalona ietekme uz tirgiem
            Papildu kritēriji, kas jāņem vērā kompetentajai iestādei saskaņā ar Regulas (ES) 2016/1011 25. panta 3.punktu, ņemot vērā etalona ietekmi uz tirgiem, ietver vismaz šādus kritērijus:
            
                        a)
                     
                     
                        ja etalonam ir īpaša nozīme konkrētajā tirgū vai tirgos, tas, vai etalona nedrošumam būtu destabilizējoša ietekme uz attiecīgā tirgus vai tirgu darbību un vai šādam etalonam ir atbilstīgi aizstājēji;
                     
                  
                        b)
                     
                     
                        ja etalons ir uzskatāms par nozīmīgu etalonu saskaņā ar Regulas (ES) 2016/1011 24. panta 1. punkta b) apakšpunktu un ja informācija ir zināma kompetentajai iestādei, to finanšu instrumentu, visa finanšu līgumu vai ieguldījumu fondu, kuri kā atsauci izmanto etalonu, nozīmīga kvantitatīvā attiecība pret attiecīgo instrumentu kopējo vērtību kādā dalībvalstī.
                     
                  
         
            6. pants
            Etalona izstrādes iezīmes, mērogs un sarežģītība
            Papildu kritēriji, kas jāņem vērā kompetentajai iestādei saskaņā ar Regulas (ES) 2016/1011 25. panta 3.punktu, ņemot vērā etalona izstrādes iezīmes, mērogu un sarežģītību, ietver vismaz šādus kritērijus:
            
                        a)
                     
                     
                        pakāpe, kādā ievades datu pamatā ir iesniegtie dati, tas, vai ievades dati ir darījumu dati, un kā šī pakāpe ir atspoguļota kontroles mehānismos, ko ir ieviesis administrators;
                     
                  
                        b)
                     
                     
                        apstrādājamo ievades datu apjoms un datu avotu skaits;
                     
                  
                        c)
                     
                     
                        tas, vai administratoram ir pietiekami tehniskie līdzekļi nepārtrauktai un stabilai ievades datu apstrādei;
                     
                  
                        d)
                     
                     
                        tas, vai metodoloģija rada operacionālos riskus, apstrādājot ievades datus;
                     
                  
                        e)
                     
                     
                        tas, cik lielā mērā datu administrators paļaujas uz datu sniedzējiem, lai noteiktu konkrēto etalonu.
                     
                  
         
            7. pants
            Etalona nozīme finanšu stabilitātē
            Papildu kritēriji, kas jāņem vērā kompetentajai iestādei saskaņā ar Regulas (ES) 2016/1011 25. panta 3. punktu, ņemot vērā to, cik etalons ir nozīmīgs finanšu stabilitātei, ietver vismaz novērtējumu par attiecību starp finanšu instrumentu, finanšu līgumu un ieguldījumu fondu, kuri kā atsauci izmanto etalonu, kopējo vērtību un finanšu nozares un banku nozares kopējo aktīvu vērtību attiecīgajā dalībvalstī, ja minētā informācija ir zināma kompetentajai iestādei.
         
         
            8. pants
            To finanšu instrumentu, finanšu līgumu vai ieguldījumu fondu vērtība, kuri kā atsauci izmanto etalonu
            Papildu kritēriji, kas jāņem vērā kompetentajai iestādei saskaņā ar Regulas (ES) 2016/1011 25. panta 3.punktu, ņemot vērā to finanšu instrumentu, finanšu līgumu vai ieguldījumu fondu vērtību, kuri kā atsauci izmanto etalonu, ietver vismaz šādus kritērijus:
            
                        a)
                     
                     
                        visu finanšu instrumentu, finanšu līgumu un ieguldījumu fondu, kuri kā atsauci izmanto etalonu, kopējā vērtība, pamatojoties uz visiem attiecīgā etalona beigu termiņiem vai darbības laikposmiem, ja tie ir zināmi kompetentajai iestādei;
                     
                  
                        b)
                     
                     
                        tas, vai etalona izmantošana ir koncentrēta atsevišķās finanšu instrumentu, finanšu līgumu vai ieguldījumu fondu kategorijās;
                     
                  
                        c)
                     
                     
                        ja etalons ir uzskatāms par nozīmīgu etalonu saskaņā ar Regulas (ES) 2016/1011 24. panta 1. punkta a) apakšpunktu un ja informācija ir zināma kompetentajai iestādei, tas, cik tuvu finanšu instrumentu, finanšu līgumu vai ieguldījumu fondu, kuros izmantota atsauces uz konkrēto etalonu, kopējā vērtība ir minētās regulas 20. panta 1. punkta a) apakšpunktā un c) apakšpunkta i) punktā minētajām robežvērtībām.
                     
                  
         
            9. pants
            Administratora lielums, organizatoriskā forma vai struktūra
            Papildu kritēriji, kas jāņem vērā kompetentajai iestādei saskaņā ar Regulas (ES) 2016/1011 25. panta 3.punktu, ņemot vērā administratora lielumu, organizatorisko formu vai struktūru, ietver vismaz šādus kritērijus:
            
                        a)
                     
                     
                        ja etalonu izstrāde nav administratora galvenā darījumdarbība, tas, vai etalona izstrāde ir organizatoriski nodalīta vai ir ieviesti citi piemēroti pasākumi, lai izvairītos no interešu konfliktiem;
                     
                  
                        b)
                     
                     
                        ja administrators ir grupas dalībnieks, un viena vai vairākas vienības grupā ir faktiski vai potenciāli etalona lietotāji, tas, vai administrators darbojas neatkarīgi un vai administrators ir ieviesis citus piemērotus pasākumus, lai izvairītos no interešu konfliktiem.
                     
                  
         
            10. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 25. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 171, 29.6.2016., 1. lpp.
         
         
            (2)  Eiropas Parlamenta un Padomes Regula (ES) Nr. 1095/2010 (2010. gada 24. novembris), ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).